CELEX: 62014CN0331
Language: sk
Date: 2014-01-24 00:00:00
Title: Vec C-33/14 P: Odvolanie podané 24. januára 2014 : Mory SA, v likvidácii, Mory Team, v likvidácii, Superga Invest proti uzneseniu Všeobecného súdu (siedma komora) z  11. novembra 2013 vo veci T-545/12, Mory a i./Komisia

7.4.2014   
            
            
               SK
            
            
               Úradný vestník Európskej únie
            
            
               C 102/17
            
         Odvolanie podané 24. januára 2014: Mory SA, v likvidácii, Mory Team, v likvidácii, Superga Invest proti uzneseniu Všeobecného súdu (siedma komora) z 11. novembra 2013 vo veci T-545/12, Mory a i./Komisia
   (Vec C-33/14 P)
   2014/C 102/23
   Jazyk konania: francúzština
   
      Účastníci konania
   
   
      Odvolateľky: Mory SA, v likvidácii, Mory Team, v likvidácii, Superga Invest (v zastúpení: B. Vatier a F. Loubières, advokáti)
   
      Ďalší účastník konania: Európska komisia
   
      Návrhy odvolateľov
   
   
               —
            
            
               zrušiť uznesenie siedmej komory Všeobecného súdu,
            
         
               —
            
            
               vrátiť vec Všeobecnému súdu na opätovné preskúmanie za podmienok zaručujúcich nestrannosť tohto preskúmania,
            
         
               —
            
            
               konštatovať, že o trovách konania sa rozhodne v konaní o hlavnej žalobe.
            
         
      Odvolacie dôvody a hlavné tvrdenia
   
   Na podporu svojho odvolania uvádzajú odvolateľky dva odvolacie dôvody.
   V prvom rade sa Všeobecný súd tým, že neuznal záujem odvolateliek na konaní, dopustil nesprávneho výkladu článku 263 ZFEÚ. Odvolateľky však tvrdia, že prípustnosť žaloby je podmienená tým, že žalobcovia, ktorým rozhodnutie nie je určené, preukážu, že sú týmto rozhodnutím priamo a osobne dotknutí. Podľa odvolateliek ide o jedinú podmienku Zmluvy na posúdenie prípustnosti žaloby. Okrem toho Zmluva neuvádza záujem na konaní ako samostatnú podmienku žaloby.
   Odvolateľky tvrdia, že záujem na konaní majú z týchto dôvodov. Po prvé skutočnosť, že Mory SA bola dotknutým účastníkom v konaniach, v ktorých boli vydané rozhodnutia Sernam 1, Sernam 2 a Sernam a že sa na týchto konaniach osobne zúčastnila, preukazuje jej záujem na konaní proti rozhodnutiu o spôsobe výkonu posledného z týchto troch uvedených rozhodnutí. Po druhé ich záujem na konaní preukazuje aj skutočnosť, že odvolateľky sa zúčastnili na dvoch konaniach prejednávaných francúzskymi súdmi. Po tretie záujem spoločnosti Superga Invest na konaní vyplýva priamo zo záujmu na konaní spoločností Mory SA a Mory Team, ktorých hlavným akcionárom bola táto spoločnosť, ako aj z jej účasti na vyššie uvedených konaniach. Napokon záujem odvolateliek na konaní vyplýva zo skutočnosti, že im bolo odopreté ich procesné právo na začatie konania vo veci formálneho zisťovania, hoci predložili Komisii písomný návrh na prevzatie aktív spoločnosti Sernam zo strany spoločnosti Geodis.
   V druhom rade odvolateľky Všeobecnému súdu vytýkajú, že nerozhodol, že boli „priamo a osobne dotknuté“ v zmysle článku 263 ZFEÚ. Všeobecný súd nesprávne preskúmal dôvody neprípustnosti uvádzané Komisiou a týkajúce sa neexistencie osobnej dotknutosti odvolateliek. Odvolateľky zastávajú názor, že podľa judikatúry Všeobecného súdu nie je o ich osobnej dotknutosti žiadna pochybnosť.